kardosdrur/scandi-wiki huggingface dataset:
Abul-Abbas

Abul-Abbas var den første elefant i Nordeuropa efter tiden for Romerriget. Det var en hvid asiatisk elefant (Elephas maximus) som tidligere havde tilhørt en indisk raja. Kaliffen af Bagdad, Harun al-Rashid, gav denne elefant i gave til kejser Karl den Store af Frankerriget 801.

Abul-Abbas' rejse til Europa var med skib over Middelhavet. Den kom i havn i oktober 801 i Portovenere ved La Spezia med sin elefantpasser, en jødisk nordafrikaner som hed Isak. Efter at de have tilbragt vinteren i byen Vercelli, startede en lang march over Alperne, da sneen smeltede. Kejserens residens i Aachen blev nået i juli 802. Sansynligvis blev elefanten en værdsat gave. Abul-Abbas deltog ved en del imponerende hofceremonier, men blev af ukendte grunde senere sendt til byen Augsburg i det nuværende sydlige Bayern.

808 gjorde kong Godfred af Danmark revolte mod kejseren. Han angreb obotriterne i 808 og indtog bl.a. handelscenteret Reric, hvorefter han deporterede handelsfolkene til Sliestorp (der menes at have ligget ca. fem km øst for Slesvig) eller til Hedeby for at dermed sikre sig told og give Danmark større indflydelse på den nordiske handel. Kejseren sendte straks en hær mod kong Godfred og indkaldte sin elefant til krigstjeneste. Abul-Abbas var ved denne tid omkring 40 år og sikkert ikke i bedste fysiske form og nok heller ikke fuldt akklimatiseret til det europæiske klima. Den døde af lungebetændelse, efter at den sansynligvis havde svømmet over floden Rhinen ved rejsen nordpå.

Referencer 

Berømte elefanter
Frede Christoffersen

Frede Christoffersen (født 15. april 1919 i Borup, død 29. maj 1987 i Humlebæk) var en dansk maler og illustrator.

Biografi 
Christoffersen tilbragte som ung en kort periode på Kunsthåndværksskolen i København, inden han rejste til Østasien i 1940-41. En rejse der resulterede i udgivelsen af hans 20 Smaa sorte Tegninger i 1941. Fra 1942 til 1943 studerede han ved Det Kongelige Danske Kunstakademi, både på den grafiske kunstskole og på malerskolen under Aksel Jørgensen og Vilhelm Lundstrøm. I begyndelsen af 1940'erne begyndte han at illustrere bøger, herunder Nis Petersens Digte (digte) i 1942 og Ester Nagels Mennesker (People, 1943). Han skabte også træsnit, ofte i farver og producerede bogomslag og plakater, men besluttede til sidst at koncentrere sig om at male.

Hans Aften, Lumsås (1952) – en surrealistisk skildring af solen i solide farver gulgrøn, gul, rødbrun, lysegrøn og dybblå – er typisk for hans maleristil og er et af mange værker med solen som motiv. Han skabte også billeder af natten i mørke toner med månens blegkølige lys. Mange af hans værker var i små formater, men han producerede også større malerier som f.eks. i hans vægdekorationer til De Danske Spritfabrikker i København og til Askov Højskole (1957). Som sin kone Agnete Bjerre udstillede han ofte sit arbejde i Den Frie Udstilling.

Priser 
I 1965 blev Frede Christoffersen tildelt Eckersberg-medaljen og i 1986 Thorvaldsen-medaljen.

Kilder

Litteratur 

 
 
 Peter Heiberg (1985): Frede Christoffersen: Tegnede og grafiske arbejder i tidsskrifter og bøger 1939-1983. 1985.

Eksterne links 

 Illustreret liste over værker af Frede Christoffersen på danske museer 
 Udvælgelse af Christoffersens værker på Clausens Kunsthandel 

Alumni fra Det Kongelige Danske Kunstakademi
Modtagere af Eckersberg Medaillen
Modtagere af Thorvaldsen Medaillen
Personer fra Køge Kommune
Billedkunstnere fra Danmark
Malere fra Danmark
Illustratorer fra Danmark
Personer i Kraks Blå Bog (afdøde)
Madrid Challenge by La Vuelta 2020

Madrid Challenge by La Vuelta 2020 var den 6. udgave af det spanske etapeløb Madrid Challenge by La Vuelta. Det var 190,7 km langt og blev afviklet over tre etaper fra 6. til 8. november 2020. Der var start i Toledo, og sidste etape havde mål på Paseo del Prado ved Plaza de Cibeles i Madrid, få timer før Vuelta a Españas 18. og sidste etape sluttede samme sted. Løbet var det sidste på UCI Women's World Tour 2020. For første gang var løbet indeholdt tre etaper, hvor det i de tre første år var et éndagsløb, og i 2018 og 2019 havde det to etaper. Af hensyn til løbets hovedsponsor, var det officielle navn i 2020 Ceratizit Challenge by La Vuelta.

Tyske Lisa Brennauer genvandt løbet, 12 sekunder foran italienske Elisa Longo Borghini. Den 21 årige hollænder Lorena Wiebes kom på den samlede tredjeplads, og vandt samtidig løbets ungdomskonkurrence.

Etaperne

1. etape

2. etape

3. etape

Samlet klassement

Pointkonkurrencen

Ungdomskonkurrencen

Trøjernes fordeling gennem løbet

Hold og ryttere 
Af de otte World Tour-hold havde  og  valgt ikke at stille til start på grund af smittefaren med COVID-19. Af samme årsag deltog det hollandske storhold  med verdensmester Anna van der Breggen heller ikke.

Danske ryttere 

* DNF = gennemførte ikke

Startliste

Referencer

Eksterne henvisninger 
 
 Madrid Challenge by La Vuelta 2020 på worldcyclingstats.com
 

2020
Cykelløb i 2020
Koralblegning

Koralblegning sker når koral polypperne i koralerne smider de alger, som lever inde i deres væv. Algerne giver op til 90 % af koralernes energi. Blegede koraler fortsætter med at leve, men begynder at sulte efter blegning. Nogle koraler kommer sig dog.

Den primære årsag til koralblegning er stigende havtemperaturer. En temperatur på 1 °C over gennemsnittet kan forårsage blegning.

Referencer 

Koraldyr
Juraj Filas

Juraj Filas (født 5. marts 1955 i Košice, Tjekkoslovakiet - død den 31. december 2021) var en slovakisk komponist, lærer og sanger.

Filas studerede sang og komposition på Musikkonservatoriet i Prag og ved Akademiet for Udøvende Kunst hos Jiri Pauer og Jan Zdenek Bartos. Han skrev over 100 værker såsom 6 symfonier, orkesterværker, kammermusik, kantater, instrumentalværker for mange instrumenter, vokalværker etc. Filas var lærer i komposition ved Akademiet for Udøvende Kunst. Han komponerede i en lyrisk melodisk stil, med inspirationer fra bl.a. Ludwig van Beethoven, Giuseppe Verdi og Gustav Mahler.

Udvalgte værker 

 Symfoni nr. 1 "De amorøse festligheder" (1984) - for orkester
 Symfoni nr. 2 "Blusser op for Kærlighed" (1985) - for orkester
 Symfoni nr. 3 "Eftermesse" (1994) - for orkester
 Symfoni nr. 4 "En perfekt skabelse" - for fortæller, synthesizer og orkester
 Kammersymfoni nr. 1 (1982) - for orkester
 Kammersymfoni nr. 2 (1985) - for orkester

Eksterne henvsininger 
 om Juraj Filas på www.musicweb-international.com

Komponister fra Slovakiet
Lærere
Sangere fra Slovakiet
Maren

Maren  har flere betydninger.

Personer 
 Maren Splids (1600-1641) blev brændt på bålet for trolddom.
 Maren Berg (1836-1906) dansk bladudgiver.
 Maren Sørensen (1882-1957) uofficielt første danske kvindelige præst.
 Jerry Maren (1920-2018) amerikansk skuespiller.
 Maren Margrethe Thomsen (1924-2017) dansk Gestapo-agent.
 Maren Uthaug (født 1972) norsk-dansk forfatter.
 Maren Louise Käehne (født 1976) dansk manuskriptforfatter.
 Maren Mjelde (født 1989) norsk fodboldspiller.
 Maren Ueland (1990-2018) norsk ofre for drab.
 Maren Weigel (født 1994) tysk håndboldspiller.
 Maren Aardahl (født 1994) norsk håndboldspiller.

Andet 
 Maren (flodhest) (1923-1977) en flodhest i København Zoo.
 M/F Maren Mols (1975) var en færge bygget til Mols-Linien.
Bechs Klædefabrik

Bechs Klædefabrik er en af Hjørrings ældste eksisterende fabriksbygninger. Virksomheden blev oprindeligt grundlagt i 1845, mens bygningen på P. Nørkjærs Plads er fra 1895. Firmaet startede, som mange andre af landets klædefabrikker, oprindeligt som et farveri hvor de omkringliggende landmænd kunne aflevere deres egne hjemmespundne uldklæder til farvning. Fra slutningen af 1800-tallet havde virksomheden udviklet sig til også at omfatte omfatte trykkeri, spinderi, væveri og syning, samt desuden en forretning hvorfra egne produkter blev udbudt. Klædefabrikken bliver købt i 1891 af Peter Dinesen Beck, og den nuværende bygning opføres efter en altødelæggende brand i 1894. I 1918 skifter virksomheden navn til De forenede klædefabrikker, og i de efterfælgende år udvides produktionen med bl.a. gardiner, sengelinned og den såkaldte Hjørring Tweed. Senere fik virksomheden også eget fjerrenseri. I perioden frem til Anden Verdenskrig var virksomheden Hjørrings største med over 100 ansatte.

Fra 1950 og frem begynder man at mærke konkurrencen fra udlandet. Ved 125-års jubilæet i 1970 var virksomheden nede på 15 ansatte. Som konkvens af udviklingen lukkede den nye ejer Peter Nørkjær firmaet i 1979. Den ene, mindre fabriksbygning på matriklen er siden blevet revet ned og i stedet omdannet til P-plads. I 1995 overtog Hjørring Kommune bygningen for 3 mio. kr.. Året efter udskrev man en arkitektkonkurrence om at indrette den gamle bygning til kunstmuseum, en konkurrence som blev vundet af arkitektfirmaet C.F. Møllers Tegnestue med et forslag, der dog senere måtte tilpasses et nyt og mere begrænset budget. I 2003 blev åbnede stedet derfor som nyt hjemsted for Vendsyssel Kunstmuseum efter en ombygning til 24 mio. kr.

Kilder 

Bygninger, konstruktioner og anlæg i Hjørring Kommune
Hjørring
Misaki Matsutomo

Misaki Matsutomo (født 8. februar 1992) er en japansk badmintonspiller, der vandt olympisk guld i damedouble sammen med Ayaka Takahashi ved Sommer-OL 2016. Det var den første olympiske guldmedalje, som Japan nogensinde vandt i badminton.

Referencer

Eksterne henvisninger 
 

Badmintonspillere fra Japan
Deltagere for Japan ved sommer-OL 2016
Olympiske mestre fra Japan
Olympiske medaljevindere i badminton
Badmintonspillere ved sommer-OL 2016
Medaljevindere ved sommer-OL 2016
Ayaka Takahashi

Ayaka Takahashi (født 19. april 1990) er en japansk badmintonspiller,   der vandt olympisk guld i damedouble med Misaki Matsutomo ved Sommer-OL 2016 i Rio de Janeiro. Det var den første olympiske guldmedalje, som Japan nogensinde vandt i badminton.

Referencer

Eksterne henvisninger 
 

Badmintonspillere fra Japan
Olympiske mestre fra Japan
Olympiske medaljevindere i badminton
Deltagere for Japan ved sommer-OL 2016
Badmintonspillere ved sommer-OL 2016
Medaljevindere ved sommer-OL 2016
Christian Spang Kjeldsen

Christian Mørck Spang Kjeldsen (født 14. august 2002 i Silkeborg) er en tidligere cykelrytter fra Danmark.

Karriere 
Spang Kjeldsen begyndte at cykle hos Silkeborg IF Cykling. I 2019 blev han tilknyttet klubbens juniorhold .

I 2020 blev det til en samlet sjetteplads ved Nations Cup-løbet Visegrad 4 Juniors i Ungarn, og var derefter nummer 15 på verdensranglisten. Ved det norske U19 etapeløb Tour de Fjells endte han på andenpladsen ved løbets sidste etape. Samme år vandt han Uno-X Cuppen i Kolding. På grund af de gode resultater skrev han i oktober 2020 under på en étårig kontrakt med det danske UCI kontinentalhold .

Referencer

Eksterne henvisninger 
 
 
 

Personer fra Silkeborg
Mandlige cykelryttere fra Danmark
Alex Lind

Alex Lind (født 27. juli 1944, død 19. januar 2017) var en dansk socialdemokratisk politiker. Han var borgmester i den daværende Spøttrup Kommune fra 1986 til 1998. Han var også medlem af Viborg Amtsråd i 9 år hvor han var formand for Undervisning- og Kulturudvalget.

Alex Lind blev kendt som stifter og formand for foreningen "Det Skæve Danmark" som var en sammenslutning af små kommuner i Danmark.

Han har gift og havde to døtre, heriblandt det socialdemokratiske folketingsmedlem Annette Lind.

Referencer 

Borgmestre fra Danmark
Kommunalbestyrelsesmedlemmer fra Socialdemokraterne
Amtsrådsmedlemmer fra Socialdemokraterne
Tontowi Ahmad

Tantowi Ahmad (født 18. juli 1987) er en indonesisk badmintonspiller. Han repræsenterede sit land under Sommer-OL 2012 i London, hvor han sluttede som fjerde i mixed double. 

Han vandt olympisk guld i mixed double med Lilyana Natsir ved Sommer-OL 2016 i Rio de Janeiro.

Referencer

Eksterne henvisninger 
 

Badmintonspillere fra Indonesien
Badmintonspillere ved sommer-OL 2012
Badmintonspillere ved sommer-OL 2016
Olympiske mestre fra Indonesien
Medaljevindere ved sommer-OL 2016
Olympiske medaljevindere i badminton
Frederik Købke

Frederik Carl Christian Købke (født 15. september 1837 i Fredericia, død 27. oktober 1881 i Bangkok) var en dansk skibsfører, senere den første danske konsul i Bangkok fra 1868 til 1879.

Købke gik til søs i ung alder og som 22-årig kommer han til Bangkok 1860 som første styrmand ombord på en britisk skonnert. Han var en af de første danskere, der bosatte sig i Siam, og efter det danske nederlag mod tyskerne i 1864 kom der flere, bland andet danske skibsreder og kaptajner fra Åbenrå, Sønderborg og Flensborg. Under sine første år i Siam arbejdede Købke som kaptajn på kinesisk ejede siamesiske barkskib. De kinesiske købmænd i Bangkok ejede mange skibe og importerede porcelæn, køkkenudstyr og redskaber fra hovedsageligt Shanghai og Hongkong. Købke lærte kong Mongkut at kende, og at de delte fælles interesser som astronomi og navigation.
Købke blev udnævnt til kongelig inspektør af den nydannede siamesiske toldmyndighed. Derudover var han agent for forsikringsselskabet Lloyd's of London. Han blev udnævnt til kongelig dansk konsul i Bangkok i 1868, og han havde denne stilling indtil 1879-1880. 

De to første elefanter der kom til Zoologisk Have i København i 1878 var en gave fra Frederik Købke og hans mor. De hed Chang og Eng, opkaldt efter de berømte siamesiske tvillinger Chang og Eng Bunker (1811-1874).

Frederik Købke var søn af oberstløjtnant Niels Christian Købke (1793— 1849) og Mette Marie Købke (1798—1888), født Bruun og datter af Bertel Bruun. Han er bror til etatsråd og herredsfoged August Carl Christian Købke og svoger til Constantin Hansen, Peter Buch og Enrico Dalgas.
Frederik Købke var gift med sin kusine Thora Bolette Marie Købke (19. december 1839-27. juni 1866), som døde af dysenteri et halvt år efter hun kom til Bangkok, 27 år gammel. Frederik Købke døde også af dysenteri 44 år gammel. De er begge begravet på den protestantiske kirkegård i Bangkok. Købke fik 1862 sønnen Christian med en siamesisk kvinde. Han fik yderligere en søn Dan 1877.

Referencer 

Konsuler fra Danmark
Personer fra Fredericia
Poul Bergenhammer Sørensen

Poul Bergenhammer Sørensen (født 3. august 1906 i Maribo, død 1. juli 1951 i Randers) var en dansk cykelrytter.

Poul Bergenhammer Sørensen deltog ved sommerolympiaden OL 1928 i Amsterdam som del af den 91 mand store danske delegation. Han konkurrerede i disciplinen Landevejscykling individuelt og for hold. Individuelt opnåede han en 28. plads, mens han for hold vandt guld sammen med Henry Hansen, Leo Nielsen og Orla Jørgensen.

Referencer

Eksterne henvisninger 

Personer fra Maribo
Mandlige cykelryttere fra Danmark
Danskere i 1900-tallet
Deltagere for Danmark ved sommer-OL 1928
Olympiske mestre fra Danmark
Filuka

Fiona Celeste Spang Bergsøe (født 29. december 1998) kendt under sit kunstnernavn Filuka er en dansk sangerinde, rapper og tekstforfatter.

Efter flere år i Københavns undergrundsmiljø, hvor hun medvirkede i flere forskellige konstellationer, både hiphopgrupper, soul- og jazzbands, valgte hun at starte en solokarriere i 2017.

Hendes genre er primært soul og hiphop, og hun skriver sange på både engelsk og dansk.

Hendes debutalbum Kronisk Forstyrret udkom 8. maj 2020. hvor hjemmesiden side33.dk gav 5½ ud af 6 plader, mens den fik to ud af seks stjerner i musikmagasinet GAFFA, som kaldte den en "forvirrende affære".

Hendes andet album "ORDEKVILIBRIST" modtog 5 ud af 6 plader.

Diskografi 
 ORDEKVILIBRIST - album (2021) Lever Os Ihjel - single (2021) Freak - single (2021) Dansk Rap - single (2021) Spytter Dem I Hoved - single (2021) Ubesvaret Opkald - single (2020) Fjern Frekvens - single (2020) BeforeYouLiveDontYouHaveToDieACoupleTimes - single (2020) Beskidt I Spyttet - single (2020) Kronisk forstyrret - album (2020) Bagslag - single (2020) Ruller Du Den Næste - single (2020) Funk Det Op - single (2020) Give Me A Beat - single (2019) Crumbling Art - single (2019) Passive-Aggressive - single (2019) Show Me Something - single (2019) Who I Am - single (2019) Let Go - single (2019) Let Me Concentrate - EP 2018 Third Eye - doubelt single (2018) Øjne I Nakken - single (2018) Hvem Er Du - single (2018)

Referener

Eksterne henvisninger 
 Filuka  på Discogs
 Filuka sætter igen ord og sig selv i spil på side33.dk
 FILUKA – ”Ordekvilibrist” på side33.dk
 

Sangere fra Danmark
Sofie Lippert Troelsen

Sofie Lippert Troelsen (født 20. december 1995 i København) er en dansk politiker.
Siden Folketingsvalget 2022 har hun været medlem af Folketinget for SF valgt i Østjyllands Storkreds. Hun var landsforkvinde for SF Ungdom fra 2019 til 2021 og tidligere kandidat til Aarhus Byråd.

Baggrund 
Lippert er opvokset i Åbyhøj i Aarhus, og blev student fra Århus Statsgymnasium i 2015.Hun har en bachelor i  matematik med samfundsfag fra Aarhus Universitet.

Politiske karriere 
Lippert blev valgt som forkvinde for SF Ungdom i 2019. Ved Kommunalvalget 2017 fik hun 688 personlige stemmer i Aarhus Kommune.

Sofie Lippert har to gange som landsforkvinde for SFU deltaget ved Politikens DM i debat og i 2020 blev hun kåret som vinder af DM i debat.

Til folketingsvalget 1. november 2022 blev hun valgt til Folketinget med 2.338 personlige stemmer i Østjyllands storkreds.

Referencer

Eksterne henvisninger 
 

Nuværende folketingsmedlemmer fra SF
Folketingsmedlemmer i 2020'erne
Formænd for Socialistisk Folkepartis Ungdom
Nuværende folketingsmedlemmer fra SF
Hungertarmen

Hungertarmen, kendt på latin som jejunum, er den del af tyndtarmen som normal anses for at starte omkring flexura duodenojejunalis ved tilhæftningsstedet for musculus suspensorius duodeni.

Tarm
Algarve Cup 2020

Algarve Cup 2020 var den 27. udgaven af Algarve Cup, der er en fodboldturnering for kvinder som er en turnering for inviterede hold, der afholdes hvert år i Portugal. Den fandt sted fra den 4. til 11. marts 2020.

Hold

Kvalifikation 
Alle tider er lokale (UTC±0).

Knockout-fasen

Oversigt

5–8. plads semifinaler

Semifinaler

Kamp om syvendeplads

Kamp om femteplads

Kamp om tredjeplads

Finale

Slutplaceringer

Målscorere 

2 mål

  Nanna Christiansen
  Pernille Harder
  Cristiana Girelli
  Synne Jensen

1 mål

  Tine De Caigny
  Chloe Velde
  Stine Larsen
  Stine Ballisager Pedersen
  Janni Thomsen
  Johanna Elsig
  Marina Hegering
  Svenja Huth
  Lea Schüller
  Elisa Bartoli
  Barbara Bonansea
  Elena Linari
  Olivia Chance
  Hannah Wilkinson
  Caroline Graham Hansen
  Elise Thorsnes
  Diana Silva
  Lina Hurtig
  Sofia Jakobsson
  Fridolina Rolfö

Selvmål
  Ingrid Syrstad Engen (i kampen mod Tyskland)

Referencer 

2020
Fodbold i 2020
Sylvie Bodorova

Sylvie Bodorova (født 31. december 1954 i České Budějovice, Tjekkiet) er en tjekkisk komponist og lærer.

Bodorova studerede komposition på Janacek Akademiet i Brno hos Ctirad Kohoutek, og senere på Musik Akademiet Chigiana i Siena hos Franco Donatoni, og tog kompositions kurser hos Ton de Leeuw i Amsterdam. Hun har skrevet en symfoni, orkesterværker, kammermusik, koncert musik, en opera, vokalmusik, instrumentalmusik for mange instrumenter etc. Bodorova underviste på Janacek Akademiet' og på Musikkonservatoriet i Cincinnati, USA. Hun er mest kendt for sine orkester og kammermusik værker.

Udvalgte værker 

 Symfoni nr. 1 "Med Klokkerne" (2011) - for orkester og udvidet Percussion
 "Saturnalia" (1999) - for stort orkester
 Klaverkoncert "Som aftalt" (2006) - for klaver og orkester
 "Mysteriet om Druiderne" - for harpe og strygerorkester

Eksterne henvisninger 
 om Sylvie Bodorova på www.musicweb-international.com

Komponister fra Tjekkiet
Lærere
Zootårnet

Zootårnet i København Zoo er et 43,5 meter højt observationstårn af træ er opført 1904-1905 nær Valby Bakkes top på havens højeste punkt 26,5 meter over havets overflade. Det er inspireret af Eiffeltårnet i Paris og tegnet af Theodor Andreas Hirth (1862-1925), der især beskæftigede sig med trækonstruktioner. Det blev indviet i 31. maj 1905.

Zootårnet er en af Zoos mest ikoniske bygninger. Der er 182 trappetrin til toppen, hvor der er udsigt over zooen, Københavns tårne og på en klar dag kan man se til Roskilde, Køge og skimte Øresundsbroen. Der var fra starten en elektrisk elevator som blev fjernet i 1981.

Tårnet blev bygget og betalt af tømrermester Otto Arboe, mod at haven hvert år skulle afdrage 5000 kroner på købesummen, som var 30.000 kroner. Efter seks år ville haven så få ejendomsretten overdraget. Ved en renovering 1996-1998 blev elevatorskakten erstattet af en stålkonstruktion som stabiliserer tårnet.

Tårnet blev pr. 2005 årligt besøgt af over 40.000 gæster, et tal som stort set havde været konstant siden åbningen i 1905.

Referencer

Eksterne henvisninger 

Monumenter i København
Tårne i Danmark
København Zoo
Eduard Drizga

Eduard Drizga (født 15. marts 1944 i Ostrava, Tjekkiet, død 3. juni 2017) var en tjekkisk komponist, pianist, dirigent og lærer.

Drizga studerede klaver på Musikkonservatoriet i Ostrava, og komposition på Akademiet for Kunst og Musik hos Vaclav Dobias. Han har skrevet 3 symfonier, orkesterværker, kammermusik, koncertmusik etc. Drizga var lærer i komposition og klaver på Musikkonservatoriet i Ostrava. Han studerede senere i sit liv direktion privat hos forskellige lærere. Drizga var meget anerkendt for sine værker specielt i USA og i sit eget land.

Udvalgte værker 

 Symfoni nr. 1 "Boheme" (1938) - for orkester
 Symfoni nr. 2 "Lille Symfoni" (1964) - for orkester
 Symfoni nr. 3 "Vokal" (1967) - for 2 blandede kor, børnekor og orkester
 "Pasacaglia" (1962) - for klaver

Eksterne henvisninger 
 om Eduard Drizga på www.musicweb-international.com 
 om Eduard Drizga 

Komponister fra Tjekkiet
Pianister fra Tjekkiet
Dirigenter
Lærere
Personer fra Ostrava
Niels Åkerstrøm Andersen

Niels Åkerstrøm Andersen (født 1964) er en dansk professor i politisk ledelse ved Institut for Ledelse, Politik og Filosofi, ved Copenhagen Business School.

Udvalgte publikationer 
 1999: Diskursive analysestrategier, Foucault, Koselleck, Laclau, Luhmann, Nyt fra Samfundsvidenskaberne, København, 210 sider.

Eksterne henvisninger 
 CV på CBS' hjemmeside

Professorer fra Copenhagen Business School
Jiri Dvoracek

Jiri Dvoracek (født 8. juni 1928 i Vamberk, Tjekkoslovakiet, død 22. marts 2000) var en tjekkisk komponist, organist, professor og lærer.

Dvoracek studerede orgel på Musikkonservatoriet i Prag, og senere komposition på Akademiet for Kunst og Musik hos Jaroslav Ridky og Vaclav Dobias. Han blev senere leder, professor og lærer i komposition på samme skole. Dvoracek har skrevet to symfonier, orkesterværker, kammermusik, en opera, koncertmusik, vokalmusik, en sinfonietta etc. Han underviste også i orgel som privatlærer.

Udvalgte værker 

 Symfoni nr. 1 (1953) - for orkester
 Symfoni nr. 2 (1985) - for orkester
 Sinfonietta "4 Episoder" (1970) - for orkester
 2 orgelkoncerter (?) - for orgel og orkester

Eksterne henvisninger 
 om Jiri Dvoracek
 om Jiri Dvoracek på www.musicweb-international.com

Komponister fra Tjekkiet
Organister
Professorer
Lærere
P.V. Sindhu

Pusarla Venkata Sindhu (født 5. juli 1995) er en indisk professionel badmintonspiller.

Hun vandt olympisk sølv i kvindernes single i forbindelse med de olympiske badmintonturneringer 2016 i Rio de Janeiro. Hun vandt ligeledes bronze, under Sommer-OL 2020 i Tokyo, efter sejr over kinesiske He Bingjiao i bronzekampen.

Referencer

Eksterne henvisninger 
 

Badmintonspillere fra Indien
Olympiske sølvmedaljevindere fra Indien
Olympiske bronzemedaljevindere fra Indien
Olympiske medaljevindere i badminton
Badmintonspillere ved sommer-OL 2016
Medaljevindere ved sommer-OL 2016
Badmintonspillere ved sommer-OL 2020
Medaljevindere ved sommer-OL 2020
Pavel Jerabek

Pavel Jerabek (født 2. oktober 1948 i Prag, Tjekkiet - død 11. marts 2001) var en tjekkisk komponist, pianist og radioteknikker.

Jerabek studerede klaver og komposition på Musikkonservatoriet i Prag, og studerede komposition videre på Akademiet for kunst og Musik hos Jiri Pauer. Han har skrevet en symfoni, orkesterværker, kammermusik, korværker, strygerkvartetter, instrumentalmusik for mange instrumenter etc. Han blev senere radioteknikker på tjekkisk radio.

Udvalgte værker 

 Symfoni nr. 1 (1976) - for orkester
 Dramatisk Fantasi (?) - for orkester

Eksterne henvisninger 
 om Pavel Jerabek på www.musicweb-international.com
 Pavel Jerabek Diskografi

Komponister fra Tjekkiet
Pianister fra Tjekkiet
Personer fra Prag